CELEX: 32011R0798
Language: et
Date: 2011-08-09 00:00:00
Title: Komisjoni rakendusmäärus (EL) nr 798/2011, 9. august 2011 , millega kiidetakse heaks toimeaine oksüfluorfeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/934/EÜ  EMPs kohaldatav tekst

10.8.2011   
            
            
               ET
            
            
               Euroopa Liidu Teataja
            
            
               L 205/9
            
         KOMISJONI RAKENDUSMÄÄRUS (EL) nr 798/2011,
   9. august 2011,
   millega kiidetakse heaks toimeaine oksüfluorfeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:
   
               (1)
            
            
               Kooskõlas määruse (EÜ) nr 1107/2009 artikli 80 lõike 1 punktiga c kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega selliste toimeainete taotluste suhtes, mille täielikkus on kindlaks tehtud vastavalt komisjoni määruse (EÜ) nr 33/2008 (3) artikliga 16. Toimeaine oksüfluorfeeni taotluse täielikkus on kõnealuse määruse alusel kindlaks tehtud.
            
         
               (2)
            
            
               Komisjoni määrustes (EÜ) nr 451/2000 (4) ja (EÜ) nr 1490/2002 (5) on sätestatud direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulub oksüfluorfeen.
            
         
               (3)
            
            
               Komisjoni 20. septembri 2007. aasta määruse (EÜ) nr 1095/2007 (millega muudetakse määrust (EÜ) nr 1490/2002, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi kolmanda etapi täiendavad üksikasjalikud rakenduseeskirjad, ning määrust (EÜ) nr 2229/2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (6) artikli 3 lõike 2 kohaselt võttis teataja kahe kuu jooksul enne kõnealuse määruse jõustumist tagasi oma toetuse kõnealuse toimeaine kandmiseks direktiivi 91/414/EMÜ I lisasse. Sellest tulenevalt jäeti komisjoni 5. detsembri 2008. aasta otsusega nr 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (7) oksüfluorfeen nimetatud lisasse kandmata.
            
         
               (4)
            
            
               Esialgne teataja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19.
            
         
               (5)
            
            
               Taotlus esitati Hispaaniale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu need, mida käsitleti otsuses 2008/934/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega.
            
         
               (6)
            
            
               Hispaania hindas taotleja esitatud uusi andmeid ja koostas lisaaruande. 13. jaanuaril 2010. aastal esitas Hispaania aruande Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni taotlusel esitas toiduohutusamet komisjonile oma järeldused oksüfluorfeeni kohta 23. augustil 2010. aastal (8). Liikmesriigid ja komisjon vaatasid hindamisaruande kavandi, lisaaruande ja toiduohutusameti järeldused toiduahela ja loomatervishoiu alalises komitees läbi ning 17. juunil 2011 vormistati see komisjoni läbivaatamisaruandena oksüfluorfeeni kohta.
            
         
               (7)
            
            
               Mitmest senisest uuringust on ilmnenud, et oksüfluorfeeni sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane kiita oksüfluorfeen heaks vastavalt määrusele (EÜ) nr 1107/2009.
            
         
               (8)
            
            
               Määruse (EÜ) nr 1107/2009 artikli 13 lõike 2 ja artikli 6 kohaselt ning praeguste teaduslike ja tehniliste teadmiste valguses oleks siiski vaja lisada teatud tingimusi ja piiranguid.
            
         
               (9)
            
            
               Piiramata otsust kiita heaks oksüfluorfeen on siiski asjakohane nõuda täiendavat kinnitavat teavet.
            
         
               (10)
            
            
               Enne toimeaine heakskiitmist peaks mööduma piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.
            
         
               (11)
            
            
               Ilma et see piiraks määrusega (EÜ) nr 1107/2009 kindlaks määratud kohustusi, mis kaasnevad toimeaine heakskiitmisega, ning võttes arvesse eriolukorda, mis on seotud üleminekuga direktiivilt 91/414/EMÜ määrusele (EÜ) nr 1107/2009, tuleks kohaldada järgmist. Liikmesriikidele tuleks pärast toimeaine heakskiitmist anda kuus kuud oksüfluorfeeni sisaldavate taimekaitsevahendite lubade läbivaatamiseks. Liikmesriigid peaksid vastavalt vajadusele olemasolevaid lubasid muutma, need asendama või tagasi võtma. Erandina kõnealusest tähtajast tuleks kooskõlas ühtsete põhimõtetega ette näha pikem ajavahemik iga taimekaitsevahendi ja iga kavandatud kasutusviisi käsitleva direktiivi 91/414/EMÜ III lisa kohase täieliku toimiku kohta ajakohastatud andmete esitamiseks ja hindamiseks.
            
         
               (12)
            
            
               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (9) raames hinnatud toimeainete direktiivi 91/414/EMÜ I lisasse kandmise kogemused on näidanud, et raskusi võib tekkida kehtivate lubade omanike kohustuste tõlgendamisega seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on näidanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid. Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (10) lisa vastavalt muuta.
            
         
               (13)
            
            
               Otsuses 2008/934/EÜ on sätestatud, et oksüfluorfeeni ei kanta nõukogu direktiivi 91/414/EMÜ I lisasse ja et seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast tuleb välja jätta oksüfluorfeeni käsitlev rida. Seega on asjakohane otsust 2008/934/EÜ vastavalt muuta.
            
         
               (14)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine oksüfluorfeen kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad määruse (EÜ) nr 1107/2009 kohaselt vajaduse korral toimeainet oksüfluorfeeni sisaldavate taimekaitsevahendite kehtivaid lube või tühistavad need 30. juuniks 2012.
   Liikmesriigid peavad eelkõige nimetatud tähtpäevaks veenduma, et käesoleva määruse I lisas sätestatud tingimused on täidetud, välja arvatud nimetatud lisa erisätete veeru B osas nimetatud tingimused, ning et loa omanikul on vastavalt direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab oksüfluorfeeni kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele. Pärast otsustamist liikmesriigid:
   
               a)
            
            
               vajaduse korral muudavad oksüfluorfeeni ainsa toimeainena sisaldavate toodete kasutusluba või tühistavad selle hiljemalt 31. detsembriks 2015 või
            
         
               b)
            
            
               kui toode sisaldab oksüfluorfeeni ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.
            
         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Otsuse 2008/934/EÜ muutmine
   Otsuse 2008/934/EÜ lisast jäetakse välja oksüfluorfeeni käsitlev rida.
   Artikkel 5
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. august 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT L 230, 19.8.1991, lk 1.
   
      (3)  ELT L 15, 18.1.2008, lk 5.
   
      (4)  EÜT L 55, 29.2.2000, lk 25.
   
      (5)  EÜT L 224, 21.8.2002, lk 23.
   
      (6)  ELT L 246, 21.9.2007, lk 19.
   
      (7)  ELT L 333, 11.12.2008, lk 11.
   
      (8)  Euroopa Toiduohutusamet: Conclusion on the peer review of the pesticide risk assessment of the active substance oxyfluorfen. EFSA Journal 2010; 8(11):1906. [lk 78]. doi:10.2903/j.efsa.2010.1906. Kättesaadav aadressil: www.efsa.europa.eu
   
      (9)  EÜT L 366, 15.12.1992, lk 10.
   
      (10)  ELT L 153, 11.6.2011, lk 1.
   
      I LISA
      
                  Üldnimetus, tunnuskood
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiitmise aegumine
               
               
                  Erisätted
               
            
                  Oksüfluorfeen
                  CASi nr 42874-03-3
                  CIPACi nr 538
               
               
                  2-kloro-α,α,α-trifluoro-p-tolüül-3-etoksü-4-nitrofenüüleeter
               
               
                  ≥ 970 g/kg
                  Lisandid:
                  N, N-dimetüülnitrosamiin kuni 50 μg/kg
               
               
                  1. jaanuar 2012
               
               
                  31. detsember 2021
               
               
                  A OSA
                  Lubatud kasutada herbitsiidina ainult maapinna lähedal ribati sügisest varakevadeni
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees oksüfluorfeeni kohta koostatud läbivaatusaruande järeldusi, eelkõige selle I ja II lisa.
                  Sellisel üldisel hindamisel peavad liikmesriigid pöörama erilist tähelepanu:
                  
                              a)
                           
                           
                              kasutajate ohutusele ja tagama, et kasutustingimustega nähtaks ette piisavad isikukaitsevahendid vastavalt vajadusele,
                           
                        
                              b)
                           
                           
                              veeorganismidele, vihmaussidest toituvatele imetajatele, pinnases elavatele makroorganismidele, mittesihtliikidesse kuuluvatele lülijalgsetele ja mittesihtliikide taimedele põhjustatavatele ohtudele.
                           
                        Vajaduse korral tuleb kasutustingimustes esitada ohu vähendamise meetmed.
                  Taotleja peab esitama järgmise kohta kinnitava teabe:
                  
                              1)
                           
                           
                              ärilisel eesmärgil valmistatud tehnilise materjali näitajad, sealhulgas teave lisandite mõju kohta;
                           
                        
                              2)
                           
                           
                              ärilisel eesmärgil toodetud tehnilise materjali näitajate ja toksilisuse uuringus kasutatud katsematerjali näitajate vastavus;
                           
                        
                              3)
                           
                           
                              toimeainest ja selle metaboliitidest RH-45469 (2), MW 306 (3), MW 347 (4), MW 274 (5) ja määramata metaboliidist Deg 27 tuleneda võiv kahjulik mõju veeorganismidele;
                           
                        
                              4)
                           
                           
                              veeorganismides kuhjumise ja veeorganismide toiduahelas, sealhulgas setetes elunevate organismide kaudu võimendumise oht;
                           
                        
                              5)
                           
                           
                              kokkupuute andmed ribati kasutamise kohta, mille järgi saab leida hajumise vähenemise näitajaid.
                           
                        Taotleja peab esitama komisjonile, liikmesriikidele ja toiduohutusametile punktides 1 ja 2 sätestatud teabe hiljemalt 30. juuniks 2012 ning punktides 3–5 sätestatud teabe hiljemalt 31. detsembriks 2013.
               
            
         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.
      
         (2)  5-[2-kloro-4-(trifluorometüül)fenoksü]-2-[(metoksümetüül)amino]fenool.
      
         (3)  3-kloro-4-[3-(etenüüloksü)-4-hüdroksüfenoksü]benseenkarboksüülhape.
      
         (4)  2-kloro-1-(3-metoksü-4-nitrofenoksü)-4-(trifluorometüül)benseen.
      
         (5)  4-(3-etoksü-4-hüdroksüfenoksü)benseenkarboksüülhape.
   
   
      II LISA
      Määruse (EL) nr 540/2011 lisa B osasse lisatakse järgmine kanne:
      
         
                     „11
                  
                  
                     Oksüfluorfeen
                     CASi nr 42874-03-3
                     CIPACi nr 538
                  
                  
                     2-kloro-α,α,α-trifluoro-p-tolüül-3-etoksü-4-nitrofenüüleeter
                  
                  
                     ≥ 970 g/kg
                     Lisandid:
                     N, N-dimetüülnitrosamiin kuni 50 μg/kg
                  
                  
                     1. jaanuar 2012
                  
                  
                     31. detsember 2021
                  
                  
                     A OSA
                     Lubatud kasutada herbitsiidina ainult maapinna lähedal ribati sügisest varakevadeni
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees oksüfluorfeeni kohta koostatud läbivaatusaruande järeldusi, eelkõige selle I ja II lisa.
                     Sellisel üldisel hindamisel peavad liikmesriigid:
                     
                                 a)
                              
                              
                                 pöörama erilist tähelepanu kasutajate ohutusele ja tagama, et kasutustingimustega nähtaks ette piisavad isikukaitsevahendid vastavalt vajadusele,
                              
                           
                                 b)
                              
                              
                                 pöörama erilist tähelepanu veeorganismidele, vihmaussidest toituvatele imetajatele, pinnases elavatele makroorganismidele, mittesihtliikidesse kuuluvatele lülijalgsetele ja mittesihtliikide taimedele põhjustatavatele ohtudele.
                              
                           Vajaduse korral tuleb kasutustingimustes esitada ohu vähendamise meetmed.
                     Taotleja peab esitama järgmise kinnitava teabe:
                     
                                 1)
                              
                              
                                 ärilisel eesmärgil valmistatud tehnilise materjali näitajad, sealhulgas teave lisandite mõju kohta;
                              
                           
                                 2)
                              
                              
                                 ärilisel eesmärgil toodetud tehnilise materjali näitajate ja toksilisuse uuringus kasutatud katsematerjali näitajate vastavus;
                              
                           
                                 3)
                              
                              
                                 toimeainest ja selle metaboliitidest RH-45469 (1), MW 306 (2), MW 347 (3), MW 274 (4) ja määramata metaboliidist Deg 27 tuleneda võiv kahjulik mõju veeorganismidele;
                              
                           
                                 4)
                              
                              
                                 veeorganismides kuhjumise ja veeorganismide toiduahelas, sealhulgas setetes elunevate organismide kaudu võimendumise oht;
                              
                           
                                 5)
                              
                              
                                 kokkupuute andmed ribati kasutamise kohta, mille järgi saab leida hajumise vähenemise näitajaid.
                              
                           Taotleja peab esitama komisjonile, liikmesriikidele ja toiduohutusametile punktides 1 ja 2 sätestatud teabe hiljemalt 30. juuniks 2012 ning punktides 3–5 sätestatud teabe hiljemalt 31. detsembriks 2013.
                  
               
      
         (1)  5-[2-kloro-4-(trifluorometüül)fenoksü]-2-[(metoksümetüül)amino]fenool.
      
         (2)  3-kloro-4-[3-(etenüüloksü)-4-hüdroksüfenoksü]benseenkarboksüülhape.
      
         (3)  2-kloro-1-(3-metoksü-4-nitrofenoksü)-4-(trifluorometüül)benseen.
      
         (4)  4-(3-etoksü-4-hüdroksüfenoksü)benseenkarboksüülhape.”